Tiltale for indbrudstyveri jf. straffelovens § 276 a, færdselslovens § 118 og § 117, samt nugældende lov om euforiserende stoffer § 3, stk. 1, jf. § 2, stk. 4, jf. bekendtgørelse om euforiserende stoffer § 30, stk.... Vis mere
Ret: Retten i Herning (1. instans)
Faggruppe: Straffesag — Tilståelsessag
Sagsemner: Formueforbrydelser;
Færdsel;
Narkotika;

/

To mænd fundet skyldig i flere indbrudstyverier
To mænd på henholdsvis 29 år og 31 år fundet skyldig i flere forhold af ind-brudstyveri i
private hjem i perioden fra 10. september 2021 til 1. oktober
2021.  

Sagsnummer: SS 99-10/2022

De to mænd var tiltalt for i forening at have begået 8 forhold af indbrudstyveri, og den ene af de til-
talte var tillige tiltalt for at have begået yderligere 4 forhold af indbrudstyveri alene. Forholdene blev
begået i Område 1, By 1, Område 2, By 2, Område 4, By 4, By 5, og Område 5, og der blev stjålet
indbo, kontanter, smykker, elektronik, bilnøgler, pas, værktøj mv. for flere 100.000 kro-ner.   

De to mænd erkendte indbruddene og blev på denne baggrund fundet skyldig. Den ene tiltalte blev
tillige fundet skyldig i flere forhold af narkokørsel under påvirkning af THC og besiddelse af hash og
skunk delvist med henblik på videreoverdragelse.   

De to mænd blev idømt henholdsvis 10 måneders fængsel og 1 års fængsel. Den ene tiltalte blev
tillige frakendt førerretten ubetinget i 3 år. Retten lagde ved strafudmålingen vægt på antallet af
indbrud, indbruddenes karakter og de tiltaltes forstraffe.   

De tiltalte modtog dommen.   

De tiltalte var under sagen varetægtsfængslet. Retten besluttede, at varetægtsfængslingen skulle
fortsætte indtil straffuldbyrdelsen, kunne iværksættes. Retten lagde vægt på, at der grundet de til-
taltes tidligere straffe for ligeartet kriminalitet var risiko for recidiv for begge de tiltalte.